text: বাবা আদম মসজিদ  বাংলাদেশের মুন্সীগঞ্জ জেলায় অবস্থিত একটি প্রাচীন মসজিদ, যা ১৪৮৩ সালে নির্মিত। মালিক কাফুর কর্তৃক জামে মসজিদ হিসাবে মসজিদটি নির্মিত হয়। এ মসজিদে নিয়মিত জামাতে নামাজ আদায় করা হয়। মসজিদের চত্বরে  বাবা আদম শহীদে [রহ.] মাজার অবস্থিত। ১৯৪৮ খ্রিষ্টাব্দ থেকে বাংলাদেশ প্রত্নতত্ত্ব অধিদপ্তর এ স্থাপনার তত্ত্বাবধান করছে।
  
  অবস্থান 
  বাবা আদম শহীদ মসজিদটি বাংলাদেশের মুন্সীগঞ্জ জেলার সদর উপজেলার দরগাবাড়ি গ্রামে অবস্থিত।
  
  ইতিহাস 
  
  বাবা আদম স্থানীয় অত্যাচারী হিন্দু রাজাদের যুদ্ধে শহীদ হোন। ১৪৪৯ খ্রিষ্টাব্দে বিক্রমপুরের শাসক মহান মালিক কাফুরশাহ বাবা আদমের নামে একটি চমৎকার মসজিদ নির্মাণ করেন।
  
  বিবরণ 
  এ মসজিদের ছাদে ৬টি গম্বুজ রয়েছে। উত্তর-দক্ষিণে বিস্তারিত ভিত্তি এলাকা দৈর্ঘ্যে ৪৩ ফুট এবং প্রস্থে ৩৬ ফুট। এর দেয়াল ইটে নির্মিত যা প্রায় ৪ ফুট প্রশস্থ। ইটের আকার ১০ ইঞ্চি, ৭ ইঞ্চি, ৬ ইঞ্চি ও ৫ ইঞ্চি। এগুলো লাল পোড়ামাটির ইট। সম্মুখভাগে তিনটি খিলানাকৃতির প্রবেশ পথ রয়েছে যার মাঝেরটি বর্তমানে ব্যবহৃত হয়। অভ্যন্তরভাগে পশ্চিম দেয়ালে তিনটি মেহরাব রয়েছে আর পূর্ব দেয়ালে রয়েছে আরবি লিপিতে উৎকীর্ণ একটি শিলাফলক।
  
  রক্ষনাবেক্ষন
  ভারতবর্ষ প্রত্নতত্ত্ব জরিপ বিভাগ ১৯০৯ সালে একবার এ মসজিদটি সংস্কার করে সংরক্ষণের উদ্যোগ নেয়। কিন্তু এরপর আর কোনো কাজ হয়নি। ১৯৯১ সালে লোহার সীমানা বেড়া দেয় বাংলাদেশ প্রত্নতত্ত অধিদপ্তর।
  
  জনপ্রিয় মাধ্যমে উপস্থাপনা 
  ১৯৯১ সালে বাংলাদেশ ডাক বিভাগ বাবা আদম মসজিদের ছবি সংবলিত একটি ডাকটিকিট প্রকাশ করেছে।
  
  আরও দেখুন
   বাংলাদেশের প্রত্নতাত্ত্বিক স্থানের তালিকা
    বাংলাদেশের মসজিদের তালিকা
    ঢাকা বিভাগের মসজিদের তালিকা
  
  তথ্যসূত্র
  
  বহিঃসংযোগ 
  
   দেখে আসুন মুন্সীগঞ্জের একটি প্রাচীন মসজিদ
   বাবা আদম মসজিদ
  
  বিষয়শ্রেণী:১৯৪৮-এ প্রতিষ্ঠিত
  বিষয়শ্রেণী:মুন্সিগঞ্জ জেলার দর্শনীয় স্থান
  বিষয়শ্রেণী:মুন্সিগঞ্জ জেলার মসজিদ
  বিষয়শ্রেণী:মুন্সিগঞ্জ জেলার প্রত্নতাত্ত্বিক স্থাপনা
title: বাবা আদম মসজিদ